Berlingske Tidende, 1834-02-19
Schweitz. For at supplere de allerede i Gaar og i Forgaars meddeelte Efterretninger og Ramorinos forulykkede Expedition til Savoyen og Polakkernes ligesaa troelse Ridingsfærd i Schweiz, tilføje vi Følgende: Fra Egnen ved Genfer-Søen, den 1ste Februar. – Den Rolighed, i hvilken vi hidtil levede ved disse Kyster, er i Dag bleven afbrudt ved besynderlige Tildragelser, hvis Følger ere uberegnelige. Allerede for otte til ti Dage siden hørte vil tale om en revolutionair Bevægelse, der skulde udbryde i Savoyen; mange Hundrede trefarvede Cocarder vare blevne forfærdigede, efter Bestilling, i Genf og i Lausanne. Blandt Polakkerne, der Enkelte opholde sig i Waadt og Genf, eller gaae til og fra var en særdeles Bevægelse synlig, ligeledes blandt de med dem fraterniserende Savoyiske Arbeidsfolk. J Byen Morges, hvis Tøihuus indeholder meget Artillerie, var deres Opmærksomhed i Særdeleshed henvendt paa dette, og gjentagne Brandraab, der opstode efter hverandre i Staden, havde til Hensigt, at fæste Jndvaanernes hele Opmærksomhed paa denne Fare, for imidlertid at kunne overfalde Tøihuset og Slottet, og fore Kanoner med Munition bort derfra. Men dette lykkedes ikke. En Pram, der var forsynet med Vaaben og bestemt fra Waadt til Kysten af Savoyen, blev borttaget af Sardiniske Embedsmænd. Morges tidlig løb nu et Fartøi ud fra Ryon med fem Hundrede Geværer, og ledsaget af fire Polakker ind i Havnen ved Genf, imedens nogle hundrede Polakker, der for tre Dage siden vare undvegne fra deres Depot i Besangen, om Morgenen satte over Søen paa endeel Fartøier og landede ved Bellotte, hiinsides Coligny (paa Genss Territorium, hvorfra de rykkede strax ind over den nære Savoyer-Grændse. Paa den første Efterretning herom lod Regjeringen i Genf strax slaae Generalmarschen, og sendte Tropper med Artillerie til Bellotte, der dog om Aftenen vendte tilbage igjen, da de paa hiint Sted hverken fandt Polakker eller nogensomhelst Bevægelse meer. Paa den i Havnen indløbne Pram med Vaaben blev der lagt Beslag, og de fire Polakker bleve under Folkets lydelige Kuurren arresterede og bragte til Raadhuset. Hist og her kom det til alvorlige Scener, og Roligheden kunde blot vedligeholdes ved store Piquets af Nationalgarden, der vare opstillede ved Havnen og paa adskillige Steder i Staden, og skulde bivonakere der om Natten. Men selv disse Tropper kunde eller vilde ikke forhindre, at to andre mindre Fartøier, om Aftenen henimod Kl. 6, løb ind i Havnen med Geværer, og bleve der hurtigt lossede. Geværerne skulde skaffes til Polakkerne i Carouge, som der ventede paa dem, og derfra skulde de af dem føres til St. Julien, en lille Stad paa Savoyens Grændse. Men for at komme til Carouge, maatte de først passere Staden og den stærkt besatte Porte-Reve med sin Vindebroe. Portens Besætning fældede ogsaa i Begyndelsen Bajonetten imod de Jndtrængende, men holdt det dog omsider for raadeligt, at vige for dem og lade dem komme ud. Saaledes naaede de til Caronge; derfra droge Polakkerne med dem til St. Julien, hvor de ikke fandt nogensomhelst Modstand af de Piemontesiske Tropper, men heller ikke modtoge mindste Venskabyttringer. – Genss Regjering har ved opslaaede Placater formanet Borgerne til Rolighed, og derhos erklæret, at den har fast besluttet at ville iagttage de gjeldende Tractater. Alt, hvad vi høre fra Savoyen, beroer blot paa Rygter. Til i Dag, den 1ste Februar, skal en almindelig Revolution være forberedt i Pie mønt og Savoyen, der til samme Tid vil udbryde i Genua, Nizza og Chambery, for samme skal en stor Deel af Armeen, blandt andre Garnisonen i Thonon ved Genfersøen, allerede være vundet; hvilket ikke forekommer os ganske usandsynligt, naar vi see hen til den Adfærd, som Garnisonen i St. Julien viste mod de bevæbnet indrykkende Polakker. Denne revolutionaire Bevægelse skal, ligesom den forrige, være udgaaet fra Montpellier, og styres fra Paris. Men da den Sardinske Regjering forud havde faaet Rys om, at samme skulde finde Sted, saa har den med Hensyn hertil allerede tidligere gjort de fornødne Skridt i Bern og Genf, og neppe forsømt de nødvendige Forberedelser; det bør altsaa formodes, at dette Foretagende ikke vil faae et bedre Udfald, end de to foregaaende i Savoyen og Piemont.